**Тілашар «Біз бақытты балдырған»**

**Мақсаты: :**1.Оқушылардың мектеп туралы білімдерін кеңейту.

2. Мақал – мәтелдер,  өлеңдер арқылы тілін, ойын, сөздік қорын, байланыстыра сөйлеу мәдениетін дамыту.

3. Оқушыларды үлкендерді сыйлауға, айтқан ақылдарын тыңдай білуге тәрбиелеу. Ойындар арқылы ұйымшылдыққа, алғырлыққа баулу.

**Көрнекілігі:** нақыл сөздер, мақал- мәтелдер

1.Мұғалім.

Құрметті қонақтар,ұстаздар,ата-аналар,оқушылар.Бүгін сыныбымыздың «Біз бақытты балдырған » атты тілашар тәрбие сағатымызға қош келдіңіздер!

Осы мектеп табалдырығын алғаш аттап келген қадамдарына гүл бітсін дей отырып,ендігі сөз кезегін өзімнің шәкірттеріме берейін..

Музыка.

-Қарсы алыңыздар!

Орталарыңызға 1 «Б» сынып оқушылары келіп тұр.

2.Сынып әкімі:

-Топтың аты?!

Хор

-«Балдырған!»

Сынып әкімі. -Топтың ұраны?!

Хор:-«Балдырғанбыз,балдаймыз

Бақытты өмір тандаймыз

Шаттық – думан көңілді,
Болашаққа жалғаймыз!»

Мұғалім:

-тойымызды бастайық.

3.Диас Ж.

 «Той» деп бүгінгі көңіл шіркін тасады,

Ән менен күй көңіл сырын ашады.

«Той», деп келген қонақтарға мың алғыс!

Ақ жаулықты әжелер- той шашуын шашады.

(Әжелер шашу шашады)

4.Гүлназ Т.

Оқушының мойнына

Ақ жағасы жарасар.

Кел, келіңіз тойыма

Тойымның аты -  Тілашар

5.Даурен Б.

 Шашу шашты әжелер
Сылдырлатып теңгелер
Тойымыздың шашуы
Жақсылыққа тең келер.

Мұғалім:

-балалар ,мектепке келгенде балаларды қарсы алып,білім беріп,мектеп өмірінің қызығын сендермен өткізетін кімдер?!

Хор

-«Ұстаздар!»

6. Диас К.

Армысыздар, мұғалімдер әз жандар.

Білім іздеп, инемен құдық қазғандар.

Сан ұрпақты тәрбиелеп оқытқан,

Өмір деген үлкен жолда тарландар.

 Бала шаққа болашақты жырлатып,

Шәкірттерге ой түзеткен сымбатты.

Күн нұрындай сәуле құйған көңілге

Армысыздар ұстаздарым құрметті!

-Ал мектепке білім алуға келген кімдер?

Хор

-Оқушылар

7. Наргиз Б.

Болашаққа қол созып,

Үмітпен отты жандырған,

Ел сенімін ақтайтын

Біз бақытты балдырған!

Мұғалім:

-Қандай керемет өлең жолдары,ал менің қояр сұрағым бар.Дильназ сен өзіңді неге бақытты балдырғанмын деп есептейсін?

8. Дильназ

Мен өзімді бақытты деп есептейтін себебім,өйткені менің сүйікті Отаным,қасиетті ана тілім, аяулы да арддақты ата -анам бар. Ал осының бәрін сүйіп ардақтай білуді маған үйрететін алтын ұя №3 қазақ мектебім және ұстаздарым бар.

Мұғалім:

-рахмет Дильназ.Келесі сұрақты енді құрбыларыңа қойып көрейікші.Достар,сендер өздеріңнің бақыты деп нені санайсыңдар?

(ата-анамның амандығы,денсаулық,татулық,бейбітшілік)

9. Айбек

. Ең бірінші бақытым халқым менің,

Соған берем ойымның алтын кенін.

Ол бар болса, мен бармын,қор болмаймын

 Қымбаттырақ алтыннан нарқым менің.

10.Айқын.

Ал екінші бақытым тілім менің,

Тас жүректі тіліммен тілімдедім.

Кей-кейде дүниеден түңілсем де

Қасиетті тілімнен түңілмедім.

11.Исламбек

Бақытым бар үшінші Отан деген,

Құдай деген кім десе Отан дер ем.

Оты сөнген жалғанда жан барсың ба?

Ойланбай-ақ кел дағы от ал менен.

Мұғалім:

Рахмет балалар.Балалар біздің ана тіліміз еліміздің мемлекеттік тілі қай тіл?

-Қазақ тілі

12.Айша

Туған тілім тірлігімнің айғағы

Тілім барда айтылар сөз ойдағы

Өссе тілі мен де бірге өсемін

Өшсе тілім мен де бірге өшемін.

Хор:

**Ана тілің -арың бұл,**

**Ұятың боп тұр бетте.**

**Өзге тілдің бәрін біл.**

**Өз тіліңді құрметте.!**

**Ақылындай дананың,**

**Асылындай сананың.**

**Ақ сүтіндей ананың,**

**Ана тілі-арымыз.**

**Айтатын жас –кәріміз**

**Аяулы жыр әніміз.**

**Аялайтын бәріміз,**

**Ана тілі арымыз!**

Мұғалім:

-Балалар осы жылдан бастап қазақ тілімен қатар қай тілді үйренудеміз?

-Ағылшын тілі.

Диалог.Өлең.

Мұғалім:

Отанымыз:

-Қазақстан .

-Ең басты байлығы?

-Халқы.Халқының татулығы,достығы.

13.Гүлназ.М.

Отан дейміз- от жаққан жерімізді,

Отан дейміз- өсірген елімізді.

Отан дейміз- туған жер, атамекен

Биік тау, орман-тоғай көлімізді.

14.Арсен

Отаным менің кең -байтақ Қазақстан,

Аман өткен талай дүлей, азаптан.

Бар әлемді өз аузына қаратқан

Кім бар,қане, артық дейтін қазақтан?!

Мұғалім:

Біз бақытты балдырғанбыз дейтіндерің-Өйткені осындай дәрежеге жеткізіп,мәпелеп,аялап өсірген аяулы ата-аналарын,ата-әжелерің бар.Сондықтан осы ең жақын адамдарға айтар алғыстарың бар шығар?

15.Ислам.

Айтады ертек жан атам,

ақ сақалын салалап,

Құмарымды тарқатам,

жер мен көкті аралап.

Ертігілер еліне бір шегетін сапарды,

Ардақтаймын өмірде асқар таудай атамды.

16.Қайсар

Ертегісі өзінің,таусылмайды не түрлі,

Әжімдері көзінің, ақ мейірім секілді.

Кимешегін жаулығын,

теңеп аппақ гүлге мен

Әжемнің денсаулығын тілеп жүрем

күнде мен.

17.Рамзес.

Аман бол өр тұлғалы әкелерім,

Қыран құстай болашағын мәпелеген

Бүгін міне,өз өнерін көрсетеді,

Азамат боп кешегі азамат еркелерің.

18.Нұрай.

Бастадым сөзімді ана деп мен.

Себебі анам ғой мені адам еткен

Өмірдің бар асылын бойына жиып,

Дүниенің ардақтысы анам екен.

19.Сұлтан.

Ана-өмірдің қуанышы тірегі,

Бала оның жұбанышы жүрегі.

Ана алдында ел жауы да бас иген.

Олар дәйім тыныштықты тіледі.

-Ән.

***Көрініс: «Әке, шеше, және мен»***
Баласы «Әліппе» оқулығын алып, оқи алмады, сонсон анасына барады да, «Шеше, шеше «Әліппені» оқуға көмектесші!» дейді, шешесі әкесіне жұмсайды, өзі ыдыс жуып жатады, ал әкесі газет оқып, өзі теледидар көріп отырады, ол баласына «Шешеңе бар, менің қолым тимейді, қазір бокс көрем» дейді, ал баласы екінші рет шешесіне келгенде, шешесі баласын ұрып жәбереді, бала жылап кетеді.

(Ата-аналарға балаға көңіл бөлулерін сұрайды).

20.Индира

Тану үшін бабаңды
Тану үшін анаңды
Тану үшін ғаламды
Мектеп керек, адамға

21.Назар

Бар байлықты басқарып
Оқу – білім тұрады
Кітапты көп оқыған
Білімді боп шығар.

Хор

**Елдің атын жазамын,**

**Жердің атын жазамын,**

**Туған тілге тазамын,**

**Батаңды бер қазағым** *(алақаның жайып )*

**Оқушы болып мен**

**Алғашқы қадам аттадым!**

*(алақаның жайып )*

-БАТА

Осы тұрған балалар

Азамат болып ер жетсін,

Ақсақал болып төрлетсін,

Азамат болып өрлесін

Жандары болсын көрікті,

*Ғұмыры болсын берікті!*

Хор

-Біз балдырған тең басқан,

Дос құшағын кең ашқан.

Тілегіміз –ашық күн